Conteníu

# Sustituyir Colores

Pue sustituyir colores en mapes de bits cola ferramienta Pipeta.

La Pipeta dexa sustituyir colores escoyíos por otros, según colores similares nun campu de tolerancia seleicionable. Puen sustituyise hasta cuatro colories al empar. Si nun-y gusta la sustitución pue desfacer los cambeos efeutuaos calcando sobre'l símbolu Desfacer de la barra de funciones. Utilice la Pipeta pa p.ex. unificar el colores de distintes imaxes Bitmap o p'asignar el colores del logotipu de la so empresa a una imaxe Bitmap.

Tamién, la opción Tresparencia pue trocar les árees tresparentes d'una imaxe con un color.

De mou similar, pue usar la Pipeta pa consiguir qu'un color de la imaxe vuélvase tresparente.

## Pa sustituyir colores cola Pipeta

Inxerte una imaxe en formatu Bitmap (BMP, GIF, JPG, TIF) o metaficheru (WMF). En LibreOfficeDraw y LibreOfficeImpress, el comandu va ser Inxertar - Imaxe

1. Escueya Ferramientes - Pipeta.

2. Calque nel iconu de la Pipeta y asitie el punteru del mur sobre'l color que quier sustituyir na imaxe. El color apaez nel cuadru xuntu al iconu.

3. Calque'l botón esquierdu del mur cuando atopara'l color que se deba sustituyir. Esti color va incluyise automáticamente na primera de los cuatro llinies de la ventana Pipeta.

4. Escueya nel llistáu de la derecha'l nuevu color que tenga de sustituyir a'l color escoyíu na imaxe Bitmap.

   D'esta forma sustitúin toles apaiciones de Color fonte na imaxe.

5. Si deseya sustituyir otru color mientres la mesma operación marque'l caxellu delantre de la siguiente llinia, de siguío vuelva calcar el símbolu de la Pipeta, enriba a la izquierda, y darréu escueya un color. Mientres non zarru la Pipeta va poder escoyer hasta cuatro colories.

6. Calca Trocar.

Si deseya aumentar o amenorgar l'área de seleición de colores, amonte o mengüe la tolerancia de la ferramienta Pipeta y repita la seleición.

Temes rellacionaos

Definición de colores personalizaos

Pipeta